Kamu bisa jelasin ke aku soal Pasisir Drini dalam bahasa jawa?

Pasisir Drini ya iku salah sawijiné obyek wisata kang mapan ing Désa Ngestirejo, Kacamatan Tanjungsari,Gunungkidul, Yogyakarta ya iku sisihe wétané pasisir Baron lan jarake udakara 1 km mangetan Pasisir Sepanjang. Nanging jarak sejatine kang kudu tinempuh tumuju pasisir iki ya iku 60 km utawa udakara 2-3 jam saka Kutha Ngayogyakarta. Infrastruktur tumuju Pasisir Drini lumayan alus, sanajan dalan mlebune menggak-menggok. Pasisir drini minangka pasisir kang langsung adep-adepan karo Samodra Hindia. Pasisir pereng pasisir kang lumayan curam udakara 10 drajat lan minangka péranganing Wonosari kang kang akèh watu karst-e saka Gunungsewu. Pasisir iki durung akèh dijamah wisatawan lokal utawa asing, jalaran mapane ing laladan kapencil. Saéngga, Pasisir Drini iki dikenal kanthi jeneng Pasisir Perawan. Sesebutan iki digunakaké déning masarakat jalaran hananan pasisir Drini kang isih resik, hawane adem, banyune kang atis, lan pasir putihe kang mikat ati lan ilinan banyune kang ora seganas Pasisir Parangtritis. Pasisir iki duwé sawijining tebing gedhé kang mapan ing tengahing pasisir lan mbagi pasisir iki dadi rong sisih, ya iku sisih kulon lan sisih wétan.